Baggehufwudt
Baggehufwudt (Baggehuffwudt) oli Norra päritolu aadlisuguvõsa. Suguvõsa esiisa oli aadlik Hans Behrsson Bagge, kes 1565. aastal läks Rootsi. Tema järeltulijad tulid 17. sajandil Rootsist Eestisse. Bagged aadeldati Rootsi rüütelkonda 1652. aastal ning introdutseeriti aadlisuguvõsade loendisse tituleerimata aadlisuguvõsana nr 755 all kui Bagghufvud (von Baggo) ja kanti 1745. aastal Eestimaa rüütelkonna aadlimatriklisse nr 76 all. Suguvõsale kuulusid eri aegadel Eesti alal Saku, Perila, Rätla, Vasalemma ja Käravete mõis.